Gunta Grīva
Gunta Grīva (dzimusi 1959. gada 24. aprīlī, mirusi 2021. gada 6. jūnijā) bija latviešu aktrise. Beigusi Rīgas 11. vidusskolu. 16 gadu vecumā iestājusies Tautas kinoaktieru studijā, bet pēc tam mācījusies Dailes teātra 7. studijā. 1982. gadā uzsāka darbu Dailes teātrī. Pēc 1994. gada strādāja skaistumkopšanas un restorānu biznesā, bet vēlāk Francijas kultūras centrā. Filmējusies "Izpostītā ligzda", "Saulessvece", "Svešs gadījums", "Svītas cilvēks" un "Mana ģimene". Par lomu filmā "Saulessvece" ieguvusi Lielā Kristapa balvu Labākā aktrise otrā plāna lomā.